Baublys (ežeras)
Baublys (arba Antežerių ežeras) – ežeras vidurio Lietuvoje, didžiausias Kėdainių rajone, Krakių seniūnijoje. Yra apie 7 km į vakarus nuo Krakių, 1 km nuo Pašušvio. Ilgis rytų – vakarų kryptimi 0,71 km, plotis iki 0,18 km. Altitudė 89,8 m. Krantai žemi, užpelkėję, tankiai užžėlę meldų ir nendrių sąžalynais (ypač vakarinė dalis). Aplinkui plyti dirbami laukai. Priklauso Šušvės baseinui (iš vakarų į rytus prateka Raguvos upelis). Pietiniu pakraščiu praeina kelias  3501  Betygala–Ilgižiai–Krakės–Bokštai . Šiauriniame krante išsidėstęs Antežerių kaimas, į rytus – Pašušvio gyvenvietė.